Προγκρές 6

Το Προγκρές 6 () ήταν σοβιετικό μη επανδρωμένο διαστημόπλοιο το οποίο εκτοξεύτηκε τον Μάιο του 1979 για να ανεφοδιάσει τον διαστημικό σταθμό Σαλιούτ 6.

Περιγραφή

Το Προγκρές 6 ήταν το έκτο από τα 43 συνολικά Προγκρές 7K-TG που στάλθηκαν στο διάστημα και είχε σειριακό αριθμό 106. Τα σκάφη της σειράς 7K-TG αντιπροσωπεύουν την πρώτη γενιά των διαστημοπλοίων Προγκρές και ήταν βασισμένα στο Σογιούζ 7K-T. Δημιουργήθηκαν για να ανεφοδιάζουν τους σταθμούς του προγράμματος Σαλιούτ. Σε ορισμένες αποστολές χρησιμοποιούνταν επίσης και για την σταθεροποίηση ή την διόρθωση της τροχιάς του διαστημικού σταθμού με τον οποίο συνδέονταν.

Το βάρος των διαστημοπλοίων Προγκρές ήταν 6520 kg κενό και 7020 kg όταν έφεραν τη μέγιστη δυνατή ποσότητα καυσίμων. Είχαν μήκος 7,48 m, διάμετρο 2,72 m και μπορούσαν να μεταφέρουν έως και 2500 kg εφοδίων και καυσίμων. Επίσης διέθεταν μπαταρίες για να τροφοδοτούν τα υποσυστήματά τους και μπορούσαν να παραμείνουν στο διάστημα, χωρίς να είναι συνδεδεμένα με κάποιο σταθμό, έως και για τρεις ημέρες ενώ η μέγιστη δυνατή διάρκεια παραμονής τους σε διαστημικό σταθμό ήταν τριάντα ημέρες.

Αποστολή
Το Προγκρές 6 εκτοξεύτηκε στις 13 Μαΐου 1979 από το κοσμοδρόμιο του Μπαϊκονούρ, με πύραυλο Σογιούζ-U.  Συνδέθηκε με την οπίσθια θύρα του Σαλιούτ 6 στις 15 Μαΐου 1979 (06:19:22 UTC) και αποσυνδέθηκε στις 8 Ιουνίου 1979 (07:59:41 UTC).

Παρέμεινε σε τροχιά μέχρι την 9η Ιουνίου, όποτε και καταστράφηκε στην ατμόσφαιρα κατόπιν εντολής.

 Δείτε επίσης 
 Διαστημικές αποστολές το 1979

 Παραπομπές 

Κατηγορία:Αποστολές στον Σαλιούτ 6
Κατηγορία:Αποστολές διαστημοπλοίων Προγκρές
Κατηγορία:Διαστημικές αποστολές το 1979